

 REPUBLIKA HRVATSKA

KARLOVAČKA ŽUPANIJA

##### GRAD KARLOVAC

**Upravni odjel za poslove**

**gradonačelnika**

Karlovac, 15.09.2014.

 MEDIJIMA

**P R I O P Ć E NJ E br. 8**

 U 9 sati održan je sastanak Stožera zaštite i spašavanja Grada Karlovca.

 **Zvukom sirene u 10,00 sati označen je prestanak opće opasnosti za područje Grada Karlovca.** Gradonačelnik Damir Jelić zatražio je od župana Ivana Vučića proglašenje elementarne nepogode.

Zaključci:

1. Potrebe za isušivačima javiti predsjednicima mjesnih odbora i gradskih četvrti.
2. Kontinuirano se provodi analiza vode na području Grada Karlovca te je voda zdravstveno ispravna.
3. Iz tvrtke Čistoća obavještavaju korisnike da zbog poplavljenih prometnica nije moguć pristup posudama za prikupljanje otpada u poplavljenim dijelovima grada. Iz tog razloga otpad će se odvesti u prvom sljedećem redovnom terminu kad se stanje sa poplavom normalizira. Mole se građani na poplavljenim područjima da sav višak miješanog komunalnog otpada koji ne stane u kante odlože u obične PVC vreće i ostave pored kanti.  Djelatnici Čistoće će ih pokupiti prilikom  prvog sljedećeg odvoza.
4. Na snazi su i dalje izvanredne mjere obrane od poplave za pojedina područja.

S poštovanjem,

 ***Katarina Matasić, v.r.***

 Viši stručni suradnik za protokol

 i odnose s javnošću